এই চুপ থাকার অনেক রকম মানে থাকে। এই দুপুরও সাধারণ কোনো দুপুর না। এই নিমগ্নতার ভেতর খুব সহজেই নিয়ে যাওয়ার মতো ক্ষমতাধর লাইন। এই ক্ষমতা সম্ভবত দীর্ঘ সাধনায় তৈরি হয়। সহজাতভাবেই মুগ্ধতা তৈরির ক্ষমতা টোকন ঠাকুর প্রকৃতিগতভাবেই ধারণ করেন। ‘জাদুকর’ কবিতায় তিনি সোজা হাত ধরে একটা ঘোরের জগতে নিয়ে যান পাঠককে। ঘোররাজ্যে নিয়ে গিয়েই সন্তুষ্ট নন তিনি; ঘোররাজ্যের সদর দরজা বন্ধ করে দেন। খুব সহজে বের হওয়ার আর উপায় থাকে না।